《舟行即事用香山韵》
清代·徐永宣

秋深酷爱水云空，兴到五湖东复东。船泊荻花全白处，酒沽枫叶半红中。

贵人翁仲埋荒草，浮世宾鸿逐断蓬。何似素心晨夕共，诗签茗碗得相同。

作者简介：江苏武进人，字学人，一字辛斋，号茶坪。康熙三十九年进士，官主事。早年所作诗被宋荦收入《江左十五子诗选》，又与庄令舆同选《毗陵六家诗钞》，以是知名。有《茶坪诗钞》、《云溪草堂诗钞》。